ŠILALĖS RAJONO SAVIVALDYBĖS

ETIKOS KOMISIJA

SPRENDIMAS

DĖL ŠILALĖS RAJONO SAVIVALDYBĖS TARYBOS NARIO JONO ŠEDBARO

2012 m. rugsėjo 24 d. Nr. EKS - 2

Šilalė

Šilalės rajono savivaldybės Etikos komisija (toliau – Komisija): pirmininkė Asta Stanislava Karbauskienė, nariai: Liucija Aušrelė Baublienė, Jonas Šedbaras, Rasa Gailienė, Teresė Ūksienė, Stasys Norbutas, dalyvaujant Komisijos sekretorei Jolantai Raudonienei, nagrinėjo 2012 m. rugpjūčio 21 d. Lietuvos Respublikos Seimo nario Remigijaus Žemaitaičio paklausimą. Paklausime jis prašo Etikos komisiją išnagrinėti, kokias išmokas gauna Šilalės rajono savivaldybės tarybos narys Jonas Šedbaras ir ar tuo metu, kai jis vyksta į Tarybos posėdžius bei kitus pasitarimus, susijusius su Tarybos nario veikla, jam nėra mokamas dvigubas darbo užmokestis: iš Šilalės rajono savivaldybės administracijos ir VĮ „Rietavo miškų urėdijos“.

Komisija išnagrinėjo Šilalės rajono savivaldybės administracijos ir VĮ „Rietavo miškų urėdijos“ pateiktą informaciją apie J.Šedbarui mokamą darbo užmokestį ir išmokas bei išklausė Tarybos nario nuomonę svarstomu klausimu.

Komisija, įvertinusi visas išsakytas mintis ir aplinkybes bei vadovaudamasi 2011 m. birželio 30 d. Šilalės rajono savivaldybės tarybos sprendimu Nr. T1-190 patvirtinto Šilalės rajono etikos komisijos darbo reglamento 21.1 punktu,

n u s p r e n d ė:

1. Konstatuoti, kad valstybės politikas, t.y. Jonas Šedbaras, nepažeidė Valstybės politikų elgesio kodekse ar institucijos, kurioje jis eina pareigas, veiklą reglamentuojančiuose įstatymuose ar kituose teisės aktuose nustatytų valstybės politiko elgesio principų ar reikalavimų.
2. Sprendimo kopijas išsiųsti Šilalės rajono savivaldybės tarybos nariui Jonui Šedbarui, Lietuvos Respublikos Seimo nariui Remigijui Žemaitaičiui, Vyriausiajai tarnybinės etikos komisijai.
3. Komisijos sprendimą skelbti „Valstybės žinių“ priede „Informaciniai pranešimai“ ir savivaldybės interneto tinklalapyje www. silale.lt.

Komisijos pirmininkė Asta Stanislava Karbauskienė